Държавен вестник, бр. 36, 2012 г., стр. 11

БРОЙ  36	
Д Ъ Р Ж А В Е Н  В Е С Т Н И К 	
СТР.  11  
Г л а в а  в т о р а
УСЛОВИЯ ЗА ПРЕДОСТАВЯНЕ НА БЕЗ­
ВЪЗМЕЗДНА ФИНАНСОВА ПОМОЩ
Раздел I
Обхват на дейностите и допустими сектори
Чл. 5.(1) Безвъзмездна финансова помощ се 
предоставя за проекти за инвестиции на борда 
на риболовния кораб по следните сектори, 
посочени в заявлението за кандидатстване 
съгласно приложение № 1:
1. сектор 01: Закупуване на оборудване за 
подобряване на безопасността на борда;
2. сектор 02: Закупуване на оборудване за 
подобряване на условия на труд на борда на 
риболовния кораб;
3. сектор 03: Закупуване на оборудване за 
подобряване на хигиена на борда на рибо­
ловния кораб;
4. сектор 04: Закупуване на оборудване за 
подобряване на качеството на продукта на 
риболовния кораб – уловената риба или други 
водни организми;
5. сектор 05: Закупуване на оборудване 
за подобряване на енергийната ефективност;
6. сектор 06: Закупуване на оборудване за 
селективност на улова;
7. сектор 07: Подмяна на двигател;
8. сектор 08: Подмяна на риболовния уред;
9. сектор 09: Други инвестиции на борда 
на риболовните кораби и селективност, които 
не увеличават риболовния капацитет и рибо­
ловните възможности на кораба.
(2) С един проект се допуска кандидат­
стване за безвъзмездна финансова помощ по 
един или повече сектори.
Раздел II
Финансови условия
Чл. 6. (1) Безвъзмездната финансова помощ 
се предоставя в рамките на наличния бюджет 
въз основа на финансовото разпределение, 
посочено в глава 7 на ОПРСР.
(2) Двадесет на сто от безвъзмездната 
финансова помощ по приоритетна ос № 1 
се предоставя за изпълнение на планове за 
възстановяване на рибните запаси.
Чл. 7. (1) Безвъзмездната финансова помощ 
е в размер до 40 на сто от размера на одо­
брените и реално извършени инвестиционни 
разходи, от които 75 на сто се осигуряват от 
ЕФР и 25 на сто от държавния бюджет на 
Република България. 
(2) При изплащане на безвъзмездната фи­
нансова помощ в изпълнение на плановете 
за възстановяване на рибните запаси 85 на 
сто от средствата се осигуряват от ЕФР и 15 
на сто от държавния бюджет на Република 
България.
(3) Изключение по ал. 1 за размера на 
одобрените инвестиционни разходи са ин­
вестициите по чл. 5, ал. 1, т. 7, свързани с 
подмяна на двигател/и на риболовния кораб, 
като безвъзмездната финансова помощ е в 
размер 20 на сто от размера на одобрените 
и реално извършени инвестиционни разходи 
при спазване на условията по ал. 1 и 2.
(4) Изключение по ал. 1 за размера на одо­
брените инвестиционни разходи са инвестици­
ите за дребномащабния крайбрежен риболов, 
при които безвъзмездната финансова помощ е 
в размер 60 на сто от размера на одобрените 
и реално извършени инвестиционни разходи 
при спазване на условията по ал. 1 и 2.
(5) Изключение по ал. 1 за размера на 
одобрените инвестиционни разходи са ин­
вестициите за дребномащабния крайбрежен 
риболов, свързани с подмяна на двигател/и 
по ал. 3 и 4, при които безвъзмездната финан­
сова помощ е в размер 40 на сто от размера 
на одобрените инвестиционни разходи при 
спазване на условията на ал. 1 и 2.
(6) Намаляване на размера на безвъз­
мездната финансова помощ по предходните 
алинеи се допуска само при процедурата на 
ограничен бюджет по чл. 24.
(7) Максималният размер на безвъзмезд­
ната финансова помощ за един риболовен 
кораб за целия програмен период не трябва да 
надвишава левовата равностойност на лими­
та, определен на база формула за изчисление 
съгласно приложение № 2.
(8) Изключения относно максималния 
размер на безвъзмездната финансова помощ 
по ал. 1 се допускат при дейности, свързани 
със защита на уловите и риболовните уреди 
от хищници.
(9) Минималният размер на безвъзмездната 
финансова помощ за един риболовен кораб 
не трябва да бъде по-малък от левовата рав­
ностойност на 1000 евро.
(10) Разходите по чл. 17, ал. 1, т. 2 и 4 са 
в размер до 5 на сто от общата стойност на 
допустимите разходи по проекта, но не повече 
от левовата равностойност на 25 000 евро.
Чл. 8. (1) Плащането по проект може да 
бъде авансово и окончателно.
(2) Авансово плащане се допуска при ус­
ловията и по реда на чл. 26 и 27.
(3) Всички плащания от страна на бенефи­
циентите към доставчици на продукти/услуги 
в процеса на изпълнение на одобрения проект 
се извършват по банков път.
Чл. 9. Кандидатът не се подпомага по реда 
на тази наредба, в случай че за същия проект 
е одобрен за подпомагане и/или е получил 
безвъзмездна финансова помощ от нацио­
налния бюджет и/или от други програми на 
Общността.